Այսպիսի իրավիճակը կարծես թե պետք է ունենար մեկ հանգուցալուծում` Ուկրաինան պետք է կա´մ գնար դեպի Արևմուտք, կա´մ` դեպի Ռուսաստան, Սիրիայում կա´մ պետք է տապալվեր Բաշար ալ Ասադը, կա´մ` ոչ: Մյուս կողմից` Եվրասիական տնտեսական միությունը կա´մ պետք է կայանար, կա´մ փլուզվեր: Սակայն մոտ վեց ամիս առաջ էական փոփոխություններ եղան, երբ ծագեց ռուս-թուրքական բավական խորը ճգնաժամը: Եվ հետաքրքիրն այն էր, որ Թուրքիան, հակառակ բևեռում գտնվելով, դրանից չշահեց: Ընդհակառակը, Արևմուտքը նրա դեմ սկսեց կիրառել պատժամիջոցներ, ինչի արդյունքում տեղի ունեցավ Թուրքիայի տեղաշարժը` մի բևեռից դեպի մյուս բևեռ: